
Text rozhodnutia
Súd: Najvyšší súd Spisová značka: 8Sžo/65/2014 Identifikačné číslo súdneho spisu: 7013201573 Dátum vydania rozhodnutia: 20. 11. 2014 Meno a priezvisko sudcu, VSÚ: CSc., JUDr. Eva Babiaková ECLI: ECLI:SK:NSSR:2014:7013201573.1 Uznesenie Najvyšší súd Slovenskej republiky v právnej veci navrhovateľa: Y. V., U. XX, G. proti odporcovi: Centrum právnej pomoci v Košiciach, Moyzesova 18, Košice, v konaní o opravnom prostriedku navrhovateľa proti rozhodnutiu odporcu sp. zn. 7026/2013 zo dňa 18. novembra 2013, o odvolaní navrhovateľa proti rozsudku Krajského súdu v Košiciach č. k. 1Sp/57/2013 - 61 zo dňa 30. mája 2014, jednohlasne, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Napadnutým rozsudkom krajský súd potvrdil rozhodnutie odporcu sp. zn. 7026/2013 zo dňa 18. novembra 2013, ktorým nepriznal nárok na poskytnutie právnej pomoci z dôvodov, že u navrhovateľa nie je vylúčená zrejmá bezúspešnosť sporu. Proti predmetnému rozsudku podal navrhovateľ včas odvolanie, v ktorom sa domáhal jeho zmeny tak, že právna pomoc mu bude priznaná. Dňa 18. septembra 2014 sa navrhovateľ dostavil na Krajský súd v Košiciach, kde uviedol, že odvolanie, ktoré podal proti rozsudku Krajského súdu v Košiciach zo dňa 30. mája 2014, č. k. 1Sp/57/2013 - 61 berie v celom rozsahu späť. O tejto skutočnosti bol spísaný úradný záznam, z ktorého je zrejmé, ktorej veci sa týka, čoho sa navrhovateľ domáhal a je podpísaný navrhovateľom a asistentkou senátu, ktorá záznam spísala. Podľa § 207 ods. 2, 3 (O. s. p.) dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Keďže odvolanie proti rozsudku krajského súdu bolo vzaté späť skôr, ako by o ňom odvolací súd rozhodol, Najvyšší súd Slovenskej republiky ako súd odvolací (§ 10 ods. 2 O. s. p.) v súlade s § 207 ods. 3 O. s. p. odvolacie konanie zastavil. O náhrade trov odvolacieho konania odvolací súd rozhodol tak ako je uvedené vo výroku uznesenia podľa § 224 ods. 1 v spojení s § 146 ods. 1 písm. c/ O. s. p., keďže konanie bolo zastavené pre späťvzatie odvolania a odvolací súd nezistil dôvod pre postup podľa § 146 ods. 2 O. s .p. Toto rozhodnutie prijal Najvyšší súd Slovenskej republiky v pomere hlasov 3:0 (§ 3 ods. 9 veta tretia zákona č. 757/2004 Z. z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu nie je prípustný opravný prostriedok.

